Държавен вестник, бр. 82, 2017 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  82
от 1999 г. за стопанската година, през която 
е произведена селскостопанската продукция, 
чрез чиято реализация са сформирани при­
ходите/доходите в ГДД, и/или
в) да са ползвани въз основа на документи, 
доказващи правното основание за ползване, 
които са нотариално заверени не по-късно от 
края на предходната стопанска година спрямо 
годината на кандидатстване;
4. за приходи, сформирани от продажба 
на земеделски продукти от животновъдна 
дейност, се изисква удостоверение за регис­
трация на животновъден обект по смисъла на 
чл. 137 от Закона за ветеринарномедицинската 
дейност за година, предхождаща годината на 
кандидатстването; 
5. приходни/разходни документи, в слу­
чай че са издадени, съгласно ЗСч, ЗДДФЛ и 
ЗКПО, свързани със земеделската дейност, от 
която са сформирани приходите/доходите за 
предходната календарна година от годината 
на кандидатстване.
(2) Приходи по ал. 1, т. 4 не се признават, 
ако са получени преди датата на издаване на 
удостоверение за регистрация на животновъ­
ден обект по смисъла на чл. 137 от Закона за 
ветеринарномедицинската дейност.
Чл. 10. (1) При кандидатстване за колектив­
на инвестиция условията по чл. 7, ал. 3 – 15 
трябва да са изпълнени за всеки един от чле­
новете на кандидата група или организация 
на производители.
(2) За колективни инвестиции не се под­
помагат групи или организации на произво­
дители:
1. при които някой от членовете прите­
жава доминиращо влияние върху дейността 
на кандидата;
2. при които някои от членовете помежду 
си са свързани предприятия или предприятия 
партньори по смисъла на Закона за малките 
и средните предприятия.
(3) При приемане на нов член в група или 
организация същият трябва да отговаря на 
изискванията по ал. 1 към датата на приема­
нето му в групата или организацията.
Чл. 11. (1) Не се предоставя финансова 
помощ, когато по отношение на кандидата/
бенефициента на помощта – физическо лице, 
собственика на капитала на кандидата/бене­
фициента ЕООД/ООД или собственика на 
предприятието на кандидата/бенефициента 
ЕТ, или лица, които представляват кандидата, 
е налице някое от следните обстоятелства: 
1. е опитал, когато нарушението е устано­
вено с влязъл в сила акт на компетентните 
органи, съгласно законодателството на дър­
жавата, в която е извършено нарушението, да:
а) повлияе на лицата с правомощия за 
вземане на решения или контрол от Дър­
жавен фонд „Земеделие“ – Разплащателната 
агенция (ДФЗ – РА), и/или Управляващия 
орган на ПРСР 2014 – 2020 г. (УО), свързано 
с одобрението за получаване или плащане на 
финансовата помощ;
б) получи информация от лицата с право­
мощия за вземане на решения или контрол 
от ДФЗ – РА, и/или УО, която може да им 
даде неоснователно предимство, свързано с 
одобрението за получаване или плащане на 
финансовата помощ; 
2. е лице, което е или е било на трудово 
или служебно правоотношение в ДФЗ – РА, 
или УО – до една година от прекратяване на 
правоотношението;
3. е осъден с влязла в сила присъда, освен 
ако е реабилитиран, за: участие в организирана 
престъпна група по чл. 321 и 321а от Нака­
зателния кодекс; подкуп по чл. 301 – 307 от 
Наказателния кодекс; престъпление против 
финансовата, данъчната или осигурителната 
система, включително изпиране на пари, по 
чл. 253 – 260 от Наказателния кодекс; престъ­
пление против стопанството по чл. 219 – 252 
от Наказателния кодекс; престъпление против 
собствеността по чл. 194 – 217 от Наказателния 
кодекс; престъпления против народното здраве 
и против околната среда по чл. 352 – 353е; 
престъпление по чл. 108а от Наказателния 
кодекс; престъпление по чл. 159а – 159г от 
Наказателния кодекс; престъпление по чл. 172 
от Наказателния кодекс; престъпление по 
чл. 192а от Наказателния кодекс.
(2) Не се предоставя финансова помощ на 
кандидати/бенефициенти:
1. при които кандидатът/бенефициен­
тът – физическо лице, собственикът на капи­
тала на кандидата/бенефициента ЕООД или 
собственикът на предприятието на кандидата/
бенефициента ЕТ е свързано лице по смисъла 
на § 1, т. 1 от допълнителните разпоредби на 
Закона за предотвратяване и установяване на 
конфликт на интереси с лице, заемащо пуб­
лична длъжност в УО или в ДФЗ – РА, което 
е участвало при одобряването на проектно 
предложение или при обработката на искане 
за плащане по сключения административен 
договор;
2. които попадат в случаите по чл. 21 или 
22 от Закона за предотвратяване и установя­
ване на конфликт на интереси;
3. които чрез измама или по небрежност 
са предоставили невярна информация пред 
ДФЗ – РА, необходима за удостоверяване на 
липсата на основания за отказ за финансира­
не, критериите за подбор или изпълнението 
на договор за предоставяне на безвъзмездна 
финансова помощ;
4. за които е доказано, че по тяхна вина 
не са изпълнили свое задължение по админи­
стративен договор/договор за предоставяне на 
финансова помощ, сключен с Държавен фонд 
„Земеделие“, което е довело до пълен отказ от 
изплащане на финансовата помощ по подадена 
заявка за плащане/искане за плащане или до 
претенция на Държавен фонд „Земеделие“ за